Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: államigazgatási eljárás általános szabályairól szóló 1957. évi IV. törvény (a továbbiakban: Áe.) szabályai szerint kell
Paragraph Index: 783

4. Az Alkotmány 2. § (1) bekezdésében előírt jogállamiság és az abból származó jogbiztonság követelményével, valamint a tisztességes eljáráshoz való joggal összefüggésben alkotmányos visszásság keletkezik — különös tekintettel arra, ha az állampolgár nem kap választ az országos hatáskörű szerv korábbi vezetőjéhez egymást követő napokon tett bejelentéseire sem —, ha az utóbb hivatalba került országos hatáskörű szerv vezetője, a hozzá címzett állampolgári levél alapján elrendelt vizsgálatot követően, annak eredményéről és a tett intézkedésről nem tájékoztatja a levél íróját. A szerv vezetőjének ez a mulasztása az Alkotmány 64. §-ában rögzített kérelem vagy panasz előterjesztéshez való alkotmányos jog sérelmének közvetlen veszélyét is magában hordozza.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes